**OSNOVNA ŠKOLA IVANA NEPOMUKA JEMERŠIĆA**

**UL. HRVATSKIH BRANITELJA 20**

**43290 GRUBIŠNO POLJE**

**OIB: 93951642889**

**14. srpnja 2025.**

**OBRAZLOŽENJE OPĆEG DIJELA POLUGODIŠNJEG IZVJEŠTAJA O IZVRŠENJU FINANCIJSKOG PLANA ZA 2025. GODINU**

Osnovna škola obavlja osnovnu djelatnost odgoja i obrazovanja sukladno odredbama Zakona o odgoju i obrazovanju u osnovnoj i srednjoj školi. Polugodišnji izvještaj o izvršenju financijskog plana za 2025. godinu Škola izrađuje sukladno odredbama Zakona o proračunu (Nar. nov., br. 144/21) te Pravilnika o polugodišnjem i godišnjem izvještaju o izvršenju proračuna i financijskog plana. Obrazloženje polugodišnjeg izvještaja o izvršenju financijskog plana proračunskog korisnika sastoji se od obrazloženja općeg dijela izvještaja o izvršenju financijskog plana proračunskog korisnika i obrazloženja prenesenog manjka odnosno viška iz prethodne godine i viška odnosno manjka za prijenos u sljedeće razdoblje.

1. **OBRAZLOŽENJE OSTVARENJA PRIHODA I RASHODA, PRIMITAKA I IZDATAKA**

Ukupno ostvareni prihodi u izvještajnom razdoblju iznose 978.929,23 eura, što je 14,81% više u odnosu na prihode ostvarene u izvještajnom razdoblju prethodne godine. U odnosu na rebalans za 2025. godinu, ostvareno je 45,86% planiranih prihoda za 2025. Prihodi su u najvećem dijelu ostvareni iz izvora financiranja 3 Vlastiti prihodi u ukupnom iznosu 870.742,31 eura, a odnose se na plaće i naknade plaća zaposlenicima te vlastite prihode od iznajmljivanja dvorane, informatičke učionice i stanove, a u odnosu na planirano ostvareno je 47,55%. Iz izvora financiranja 1 Opći prihodi i primici ostvareno je 49.174,85 eura što je 29,53% od ukupno planiranog. Iz izvora financiranja 5 pomoći izvršeno je 59.012,07 eura što je 44,67% od ukupno planiranog. Izvori 1 i 5 odnose se na decentralizirana sredstva nadležnog proračuna za financiranje redovne djelatnosti, plaća i naknada zaposlenicima u sklopu projekta Uz potporu sve je moguće te aktivnosti e-tehničar, školska kuhinja, nabava knjiga, natjecanja, prijevoz učenika s teškoćama i školski medni dani, a sve navedeno planirano za 2025. godinu u iznosu od 166.521,14 eura sa izvora 1 te 132.100,00 eura sa izvora 5. Ukupno izvršeni rashodi u izvještajnom razdoblju iznose 1.144.391,15 eura i to rashodi poslovanja 1.143.939,50 eura te rashodi za nabavu nefinancijske imovine u iznosu 451,65 eura. U odnosu na planirano izvršeno je 53,02% rashoda i to 53,83% rashoda poslovanja i 1,36% rashoda za nabavu nefinancijske imovine. U odnosu na prošlogodišnje razdoblje ostvareno je 14,81% više prihoda te 31,87% više rashoda. Uzrok povećanju je ukidanje razgraničavanja ,,kontinuiranih rashoda“. 30. prosinca 2023. stupio je na snagu novi Pravilnik o proračunskom računovodstvu i Računskom planu (Nar. nov., br. 158/23; u nastavku novi Pravilnik). Člankom 233. novoga Pravilnika propisano je da se podskupina računa 193 Kontinuirani rashodi budućih razdoblja ukida te da se s danom 1. siječnja 2025. kontinuirani rashodi budućih razdoblja prenose na odgovarajuće račune razreda 3 Rashodi poslovanja.

1. **OBRAZLOŽENJE PRENESENOG MANJKA ODNOSNO VIŠKA IZ PRETHODNE GODINE I VIŠKA ODNOSNO MANJKA ZA PRIJENOS U SLJEDEĆE RAZDOBLJE**

Ukupan donos viška iz 2024. godine iznosi 30.789,34 eura te je od navedenog iznosa raspoloživi dio sredstava u 2025. godini u iznosu od 15.650,78 eura. Planirani donos viška u 2025. godini iznosi 23.564,18 eura dok je stanje na računima podskupine 922 Višak prihoda i primitaka - preneseni u Glavnoj knjizi i u Financijskim izvještajima na dan 30.6.2025. u iznosu od 25.191,04. Cjelokupni iznos odnosi se na višak prihoda od vlastite djelatnost koji će se Odlukom o raspodjeli rezultata utrošiti za nabavu nefinancijske imovine. Za razliku od prenesenih viškova, sveukupno stanje u Glavnoj knjizi i u Financijskim izvještajima na dan 30.6.2025. rezultira ukupni Manjkom prihoda i primitaka za pokriće u sljedećem razdoblju u iznosu od 140.270,88 eura zbog ukidanja razgraničavanja ,,kontinuiranih rashoda“ te potrebe za pokrićem nastalih rashoda za plaće za lipanj 2025. godine čije je dospijeće naplate u srpnju.

Ravnatelj: Vjekoslav Per